ຜູ້ພິພາກສາ ຕໍ່ເວລາ ໃນລົງທະບຽນປ່ອນບັດ ຢູ່ໃນລັດເວີຈີເນຍ
ັັັັຜູ້ພິພາກສາປະຈຳເຂດຂອງສະຫະລັດ ທ່ານຈອນ ກິບນີ (John Gibney) ໃນນະຄອນຫຼວງຮິສມັນ (Richmond) ໄດ້ອອກຄຳສັ່ງ ໃຫ້ຕໍ່ກຳນົດເສັ້ນຕາຍ ເພື່ອທົດແທນເວລາຫຼາຍຊົ່ວໂມງ ທີ່ໄດ້ເສຍໄປນັ້ນ.
ຜູ້ພິພາກສາສານລັດຖະບານກາງຄົນນຶ່ງ ໃນວັນພຸດວານນີ້ໄດ້ຕໍ່ກຳນົດເສັ້ນຕາຍການ ລົງທະບຽນປ່ອນບັດ ຢູ່ໃນລັດເວີຈີເນຍ ອອກໄປອີກ 48 ຊົ່ວໂມງ ຄຳສັ່ງ ນີ້ ມີຂຶ້ນນຶ່ງມື້ ຫຼັງຈາກເກີດອຸປະຕິເຫດ ສາຍເຄໂບໃຍແກ້ວ ພາກສະໝາມ ໄດ້ ຖືກຕັດ ເຮັດໃຫ້ການລົງ ທະບຽນໃນມື້ສຸດທ້າຍ ຢຸດສະງັກລົງ ກ່ອນການເລືອກ ຕັ້ງທົ່ວໄປ ໃນວັນທີ 3 ພະຈິກ ຈະ ມາເຖິງນີ້ ຜູ້ພິພາກສາປະຈຳເຂດຂອງສະຫະລັດ ທ່ານຈອນ ກິບນີ (John Gibney) ໃນນະຄອນ ຫຼວງຮິສມັນ (Richmond) ໄດ້ອອກຄຳສັ່ງ ໃຫ້ຕໍ່ກຳນົດເສັ້ນຕາຍ ເພື່ອທົດແທນຫຼາຍຊົ່ວ ໂມງ ທີ່ໄດ້ເສຍໄປນັ້ນ ທ່່ານກ່າວວ່າ ການລົບກວນໄດ້ ເປັນ “ໄພອັນຕະລາຍຮ້າຍແຮງ” ສຳລັບຜູ້ຕ້ອງການ ຢາກລົງທະບຽນ ຄໍາສັ່ງຂອງທ່ານກິບນີ ໄດ້ມີຂຶ້ນຫຼັງຈາກບັນດານັກເຄື່ອນໄຫວເພື່ອສິດທິໃນການເລືອກຕັ້ງ ຍື່ນຟ້ອງເພື່ອຢາກໃຫ້ຕໍ່ເວລາ ຊຶ່ງໄດ້ເຫັນພ້ອມ ໂດຍພວກເຈົ້າໜ້າທີ່ ລັດເວີຈີເນຍ ຜູ້ທີ່ມີ ຊື່ວ່າເປັນຈຳເລີຍນັ້ນ ເວລານີ້ ປະຊາຊົນຊາວລັດເວີຈີເນຍມີເວລາຈົນຮອດ 11:59 ນາທີ ຂອງຕອນ ແລງຂອງ ວັນພະຫັດມືຶ້ນີ້ ຕາມເວລາທ້ອງຖິ່ນ ເພື່ອລົງທະບຽນອອນລາຍນ໌ ຫຼື ດ້ວຍຕົນເອງ